stanford-oval/wikipedia huggingface dataset:
אישה
הבדלים בין האישה לגבר > הבדלים פיזיולוגיים עיקריים

ההבדל הפיזיולוגי העיקרי בין האישה לאיש הוא המבנה הכרומוזומלי. מכך נגזרת התפתחות שונה. בלידה (ועוד קודם לה) באיברי המין: איברי המין והרבייה של האישה הם פות, נרתיק, רחם ושחלות, ואלה שונים מאיברי המין והרבייה של הגבר שהם פין ואשכים.
מאוחר יותר, במהלך גיל ההתבגרות, מתחילים להופיע הבדלים נוספים:
האגן של הנשים גדול במעט מהאגן של הגברים.
הישבן של הנשים עגול יותר, ומכיל יותר רקמת שומן, מאשר אצל גברים.
לנשים יש שדיים; שהם זוג איברים עשירים בבלוטות חלב.
עור גוף פחות שעיר יחסית לגבר, בעיקר בפנים, בחזה ובבטן.
משקל וגובה הגוף נמוכים יותר בממוצע מאלה של הגבר.
השרירים של האישה חלשים יותר ב-30% בממוצע משל הגבר, ותצורתם דקה יותר.
מיתרי הקול של האישה צרים יותר משל הגבר וכך מפיקים קול גבוה יותר.
אחוז השומן אצל האישה גבוה יותר משל הגבר.
הבדלים בין האישה לגבר > הבדלים אנטומיים עיקריים

ההבדלים האנטומיים מופיעים כבר במהלך התפתחות העובר ברחם:
אחד מגרעיני המדיאל פראופטיק שנמצא בהיפותלמוס ומכונה "הגרעין הדו-צורתי מינית" (Sexual Dimorphic Nucleus, SDN), קטן פי שניים עד שלושה אצל נשים מאשר אצל גברים, בשל העובדה שאין לתאי עצב של האישה קולטנים לטסטוסטרון, ההורמון הגברי.
אלומות סיבי עצב "הצרור הקדמי" (Anterior commissure) וכפיס המוח (קורפוס קאלוסום), שמחברות ומקשרות בין שני חצאיו של המוח הגדול, גדולות יותר אצל נשים מאשר אצל גברים.
הבדלים בין האישה לגבר > הבדלים נוספים

מבחינה הורמונלית, ההורמונים הנשיים העיקריים הם אסטרוגן ופרוגסטרון השונים מההורמון הגברי העיקרי שהוא הטסטוסטרון. הורמונים אלו אחראיים על רוב ההבדלים שבין גוף האישה לגוף הגבר ועל מחזוריות הווסת שלה. חוסר איזון בין שני ההורמונים הנשיים הללו עשוי לגרום למצבי רוח מתחלפים ולעצבנות, במיוחד בזמן שלפני הופעת הווסת.
תהליכי המטבוליזם של האישה נמוכים יותר מאלו של הגבר, כנראה משום מסת השרירים הנמוכה יותר שלה.
האישה נולדת עם בערך מיליון תאי מין נקביים שמכונים ביציות, מתוך הביציות רק כמה מאות מבשילות במהלך חייה, והיא לעולם לא מייצרת ביציות נוספות. הבשלת הביציות היא קבועה בדרך כלל – אחת בכל חודש החל מראשית גיל הפריון, בסביבות ראשית גיל העשרה. הביציות מפסיקות להבשיל בגיל 50 בערך. אצל הגבר לעומת זאת הזרעים, שהם תאי המין הזכריים, מיוצרים באופן קבוע ובכמויות גדולות החל מגיל ההתבגרות וזמינים למשך כל חייו. תפקיד תא הזרע הוא להפרות את הביצית, ועקב כך להתחיל בגוף האישה את היווצרותו של עובר, העובר גדל בגוף האישה במשך 9 חודשים עד שהוא נולד.
תוחלת החיים של האישה גבוהה בדרך כלל משל הגבר. בישראל, לפי נתוני הלשכה המרכזית לסטטיסטיקה של שנת 2000, תוחלת החיים לנשים עומדת על 84.5 שנים, כ-5.5% יותר מזו של הגברים, שעומדת על 81 שנים.
בנוסף למחלות הקשורות לאיברי המין, מחלות אחרות שנחשבות לנשיות, ופוגעות בשכיחות גבוהה יותר בנשים מאשר בגברים: הפרעות אכילה כמו אנורקסיה, פיברומיאלגיה, מיגרנה ואוסטאופורוזיס.
נשיות

הקטגוריות הדומיננטיות במגדר הן קטגוריות הגבריות והנשיות הנתפסות כהפוכות ומשלימות זו את זו, ומקושרות עם שני סוגי מאפיינים, בהתאמה. מאפיינים גבריים (כלומר, מאפיינים המיוחסים יותר לגברים מלנשים) כוללים החלטיות, כושר ניתוח טכני, דומיננטיות, תוקפנות, שאפתנות, כוחניות, ביטחון עצמי ותחרותיות. מאפיינים נשיים כוללים רגישות בין-אישית ויכולת אמפתית גבוהה, התבוננות הוליסטית על מערכת קשרים, עניין ברווחת הזולת, נכונות לסייע, נעימות, חמימות ועדינות. כמו כן כושר ניתוח ניואנסי, יכולות מילוליות, תקשורתיות, שפתיות, מוטוריות וקורדינאציות גבוהות. יכולת איפוק רגשית והתנהגותית. פרט לתכונות אישיות, מאפיינים מגדריים מתבטאים גם במראה החיצוני, בסגנון הלבוש, ועוד. קבוצות מאפיינים אלו הן היבטים של תפקידי מגדר.
מאפייני מגדר אינם נובעים בהכרח ישירות ובלעדית מהבדלים ביולוגיים בין שני המינים, אלא מבטאים את התפיסה התרבותית המתרגמת שוני ביולוגי לערכים הקובעים את המעמד החברתי של המינים בחברה. כך, התפיסה או הציפיות המגדריות מעצבות את תהליכי החיברות של נשים וגברים ומקבעת דפוסים היררכיים המקנים לרוב עליונות לגברים בחברה.
שירותים המיועדים לנשים

המאפיינים הביולוגיים הייחודיים של נשים מביאים לקיומם של שירותים הפונים לנשים בלבד: רפואת נשים, בתי יולדות וכדומה. גורמים חברתיים מביאים לשירותים נוספים הפונים לנשים (או בעיקר לנשים), כגון חנויות לבגדי נשים, תכשירי קוסמטיקה ושירותי קוסמטיקה ועוד. בתחומים שונים מתקיימת הפרדה מגדרית, המביאה למתן שירותים מיוחדים לנשים, במקביל לשירותים דומים לגברים. באמצעי התקשורת יש הפונים לנשים, כגון כתבי העת "לאשה" ו"את" ואתרי האינטרנט onlife ו"בננות".
ראו גם

איש
זוויג
מגדר
לקריאה נוספת

דזמונד מוריס, האישה העירומה – מחקר על גוף האישה, הוצאת מודן, 2007.
נטלי אנג'ייר, האישה – גאוגרפיה אינטימית, הוצאת כנרת.
ארמון דולמאבהצ'ה

| --- | --- |

 מידע כללי
 סוג:  ארמון 
 כתובת:  איסטנבול 
 מיקום:  בשיקטש 
 מדינה:  טורקיה 
 הקמה ובנייה
 תקופת הבנייה:  ?–1823
 תאריך פתיחה רשמי:  1856 
 אדריכל:  קרפט באלייאן, ניקוגוס באלייאן 
 סגנון אדריכלי:  בארוק, רוקוקו, אדריכלות נאו-קלאסית 
 קואורדינטות:  41°02′22″N 29°00′06″E﻿ / ﻿41.039444444444°N 29.001666666667°E﻿ / 41.039444444444; 29.001666666667
 www.millisaraylar.gov.tr
  (למפת איסטנבול מוגדלת) ארמון דולמאבהצ'ה(למפת איסטנבול רגילה) ארמון דולמאבהצ'ה
 
מבט על ארמון דולמאבהצ'ה מכיוון הבוספורוס
מדרגות הבדולח המפורסמות
האולם הראשי (פרט)
ארמון דולמאבהצ'ה (בטורקית: Dolmabahçe Sarayı) הוא ארמון הממוקם באיסטנבול שבטורקיה, על הגדה האירופית של הבוספורוס.
הארמון שימש מקום מגורי הסולטאנים ומרכז השלטון של האימפריה העות'מאנית מ־1856 עד 1923.
מקור השם

המקום בו נמצא הארמון היה במקור מפרץ על גדת הבוספורוס. במהלך המאה ה-18 מולא המפרץ על מנת לשמש גן מלכותי. שמו של הארמון מתאר תהליך זה: דולמה (dolma) פירושו ממולא, ובהצ'ה (bahçe) פירושו גן.
היסטוריה

במהלך המאות ה־18 וה־19 עברו הסולטאנים הטורקים מארמון טופקאפי המיושן לארמונות שנבנו בגן זה, בשל היותם מודרניים. היו בהם מים זורמים ותאורת גז ובשלב מאוחר יותר גם חשמל וטלפון. במהלך השנים נבנו במקום מספר ארמונות. הארמון הנוכחי נבנה בשנת 1856 על ידי הסולטאן אבדילמג'יט הראשון, בתכנונם של האדריכלים הארמניים קאראבט באלייאן ובנו ניקוגוס באלייאן.
ב־3 במרץ 1924 נחקק חוק שהעביר את הארמון לבעלות הרפובליקה הטורקית. מייסד הרפובליקה ונשיאה הראשון, מוסטפא כמאל אטאטורק, השתמש בו כארמון הנשיא ונפטר בו ב־10 בנובמבר 1938.
כיום הארמון משמש לעיתים לקבלת פנים של ראשי מדינות המבקרים בטורקיה.
חלקי הארמון

בארמון שלושה חלקים עיקריים:
ה־Mabeyn-i Hümâyûn או Selamlık הוא האזור המיועד לסולטאן.
Muayede Salonu - אולם הטקסים.
ההרמון - Harem-i Hümâyûn - אזור נשות הסולטאן.
שטחו של הארמון כ־45,000 מ"ר, ובו 285 חדרים, 46 אולמות, 6 חדרי אמבטיה (חמאמים) ו־68 חדרי שירותים.
המפורסם בחדרי הארמון הוא חדר מדרגות הבדולח - בו כל מעקי המדרגות והמנורות עשויים בדולח באקארה.
בארמון מוצג אוסף תמונות שכולל מעל ל-200 יצירות. האוסף כולל 23 יצירות של איוואן אייווזובסקי ויצירות של ציירים נוספים כמו גוסטב בולאנז'ה, ז'אן-לאון ז'רום, אז'ן פרומנטן ועוד.
ראו גם

ארמון טופקאפי
האלמו (סרט, 1960)

| --- | --- |

 בימוי:  ג'ון ויין 
 הופק בידי:  ג'ון ויין 
 תסריט:  ג'יימס אדוארד גרנט 
 עריכה:  סטיוארט גילמור 
 שחקנים ראשיים:  ג'ון ויין ריצ'רד וידמרק לורנס הארווי צ'יל ווילס לינדה קריסטל
 מוזיקה:  דימיטרי טיומקין 
 צילום:  ווילאם קלוטיר 
 מדינה:  ארצות הברית 
 חברת הפקה:  Batjac Productions 
 חברה מפיצה:  יונייטד ארטיסטס
 שיטת הפצה:  וידאו על פי דרישה 
 הקרנת בכורה:  24 באוקטובר 1960 
 משך הקרנה:  167 דקות גרסה מורחבת: 202 דקות
 שפת הסרט:  אנגלית 
 סוגה:  מערבון, סרט מלחמה, סרט דרמה 
 תקציב:  12 מיליון דולר (מוערך)
 הכנסות באתר מוג'ו:   alamo60
 פרסים:  פרס אוסקר למיקס הסאונד הטוב ביותר, פרס גלובוס הזהב לפסקול
 דף הסרט ב־IMDb
 
האלמו הוא סרט מלחמה אמריקני משנת 1960, המתאר את קרב אלמו שהתרחש בשנת 1836. קרב שהיה חלק מהמהפכה הטקסנית לעצמאותה של טקסס, בין רפובליקת מקסיקו וכוחות המרד הטקסנים בסן אנטוניו. את הסרט ביים ג'ון ויין, שגם כיכב בתפקיד הראשי כדייווי קרוקט. עוד משתתפים בסרט ריצ'רד וידמרק כג'יימס בואי, לורנס הארווי כויליאם ב. טרוויס, ראובן פדילה כגנרל סנטה אנה, צ'יל וילס כביקיפר, לינדה קריסטל כפלקה, ג'ואן או'ברייאן כסו דיקינסון וריצ'רד בון כסם יוסטון.
עלילה

סם יוסטון מוביל את הכוחות של טקסס נגד מקסיקו וזקוק לזמן לבנות צבא. הכוחות המקסיקניים היריבים, בראשות הגנרל אנטוניו לופז דה סנטה אנה, חזקים יותר מבחינה מספרית וכן חמושים ומאומנים טוב יותר. עם זאת, לטקסנים יש רוח והמורל נשאר גבוה בדרך כלל. על לוטננט קולונל ויליאם טראוויס מוטלת על המשימה להגן על מבצר אלאמו, מנזר לשעבר בסן אנטוניו. ג'יימס בואי מגיע עם חיזוק והמגנים מתכוננים. בינתיים, דייווי קרוקט מגיע עם קבוצה של אנשי טנסי.
הכוחות המקסיקניים בפיקוד גנרל סנטה אנה מגיעים ומקיפים את המבצר. המצור מתחיל. שגרירות מהצבא המקסיקני מתקרבת לאלמו, וכשהם מפרטים את תנאי הכניעה, טרוויס יורה בתותח, ומאותת על סירובו להיכנע. בפשיטה לילית, הטקסנים מחבלים בתותח גדול המשמש את המקסיקנים. הם שומרים על תקווה כשאומרים להם שכוח חזק בראשות קולונל ג'יימס פאנין בדרך לשבור את המצור. עם זאת, קרוקט, שחש בהתקפה קרובה, שולח את אחד מאנשיו הצעירים, סמיטי, לבקש מיוסטון עזרה, בידיעה שזה אולי יחסוך את חייו של סמיטי.
המקסיקנים תוקפים חזיתית את אלאמו. המגנים מחזיקים מעמד וגורמים למקסיקנים אבדות כבדות, אם כי ההפסדים של הטקסנים עצמם אינם מבוטלים, ובואי סובל מפצע ברגל. המורל יורד כששליח מודיע לטראוויס שהתגבורת של פאנין נערכה ונטבחה על ידי המקסיקנים. טראוויס בוחר להישאר עם הפיקוד שלו ולהגן על אלאמו, אבל הוא נותן למגנים האחרים את האפשרות לעזוב. קרוקט, בואי ואנשיהם מתכוננים לעזוב, אבל מחווה בהשראת טרוויס משכנעת אותם להישאר ולהילחם עד הסוף. הלא-לוחמים, כולל רוב הנשים והילדים, עוזבים את אלאמו. ביום השלושה עשר למצור, הארטילריה של סנטה אנה מפגיזה את האלמו, והצבא המקסיקני מסתער קדימה ותוקף מכל עבר. המגינים הורגים מקסיקנים רבים, אך המתקפה מוכרעת וחומות המבצר נפרצו. טרוויס מנסה לגייס את הגברים, אך נורה ונהרג. קרוקט מוביל את הטקסנים בהגנה הסופית של המבצר, אבל המקסיקנים שוטפים פנימה ומביסים את המגנים. קרוקט נהרג בתוך הכאוס כאשר הוא נפגע מרומח ובהמשך מפיצוץ כשהוא מצית את מחסן התחמושת. בואי,הפצוע במיטתו, הורג כמה מקסיקנים אבל נפגע מכידון ומת. כשהטקסני האחרון נהרג, החיילים המקסיקנים מגלים את מקום המחבוא של אשתו וילדתו של המגן הטקסני קפטן דיקינסון שהיא גם בת דודו של טראוויס.
הקרב מסתיים בניצחון מוחלט למקסיקנים. גנרל סנטה אנה צופה בקטל ומספק מעבר בטוח לגברת דיקינסון ולילדתה. סמיטי חוזר מאוחר מדי, מתבונן מרחוק. הוא מוריד את הכובע בכבוד ואז מלווה את גברת דיקינסון הרחק משדה הקרב.
עלילת המשנה עוקבת אחר הקונפליקט הקיים בין טראוויס, בואי וקרוקט. טרוויס מגן בעקשנות על החלטותיו כמפקד חיל המצב מפני הצעותיהם של השניים האחרים - במיוחד בואי שאיתו מתפתח הסכסוך המר ביותר - וכן מנסה לשמור על משמעת בקרב כוח המורכב בעיקר מאנשי גבולות ומתנחלים בעלי אופקים עצמאיים. קרוקט, האהוב על בואי וטרוויס כאחד, הופך בסופו של דבר למתווך בין השניים האחרים כאשר בואי מאיים כל הזמן לנטוש עם אנשיו במקום להתמודד עם טרוויס. למרות הקונפליקטים האישיים ביניהם, שלושתם לומדים למתן את המחלוקות ביניהם, ובסופו של דבר, כורכים את עצמם יחד באקט של אומץ כדי להגן על המבצר מפני תבוסה בלתי נמנעת.
הערות שוליים

↑  שיר מתוך "האלמו" - ארבעת האחים, העלים הירוקים של הקיץ., נבדק ב-2024-04-28
אסטון מרטין DBX

| --- | --- |

 מאפיינים כלליים
 יצרן:  אסטון מרטין
 שנות ייצור:  2019–הווה
 הרכבה:  בריטניה בריטניה
 סיווג:  מכוניות שטח/פנאי – ספורט
 מרכב:  קרוסאובר בעלת חמש דלתות
 אורך:  5,039 מ"מ
 רוחב:  1,998 מ"מ
 גובה:  1,680 מ"מ
 משקל:  2,245 ק"ג
 בסיס גלגלים:  3,060 מ"מ
 מפרט טכני
 מנוע:  מנוע טווין טורבו בנזין V8 צילנדרים בנפח 4.0 ליטרים המספק כ-550 כוחות סוס ב-6,500 סיבובים לדקה מנוע בנזין V8 צילינדרים בנפח 4.0 ליטר טווין-טורבו משופר המספק 707 כ"ס ומומנט מרבי של 91.7 קג"מ (DBX707)
 הילוכים:  תיבת הילוכים אוטומטית בעלת תשעה הילוכים תיבת הילוכים כפולת מצמדים בעלת תשעה הילוכים (DBX707)
 מהירות מרבית:  291 קילומטרים לשעה 310 קמ"ש (DBX707)
 תאוצה:  4.5 שניות 3.3 שניות (DBX707)
 צריכת דלק:  6.9 קילומטר לליטר
 קשר:  אסטון מרטין ונטאג'
אסטון מרטין DBX (באנגלית: Aston Martin DBX) היא מכונית ספורט במרכב קרוסאובר, בעלת חמישה מקומות ישיבה, שמיוצרת על ידי אסטון מרטין משנת 2019. היא הוצגה בנובמבר 2019 והגיעה לישראל בנובמבר 2020.
עיצוב

עיצוב פנים המכונית שודרג מהדגמים הבסיסים של החברה וכולל מסך מולטימדיה בקוטר 10.25 אינצ'ים ולוח מחוונים דיגיטלי בקוטר 12.3 אינצ'ים.
מפרט טכני

ה-DBX כוללת מנוע טווין טורבו בנזין V8 צילנדרים בנפח 4.0 ליטרים המספק כ-550 כוחות סוס ב-6,500 סיבובים לדקה. תיבת הילוכים אוטומטית בעלת תשעה הילוכים. היא מאיצה מ-0 ל-100 קילומטרים לשעה בתוך 4.5 שניות ומגיעה למהירות מרבית של 291 קילומטרים לשעה.
אסטון מרטין DBX707

אסטון מרטין DBX707 היא גרסה בעלת ביצועים גבוהים יותר מהגרסה הבסיסית. גרסה זו נחשפה ב-1 בפברואר 2022. גרסה זו כוללת מנוע בנזין V8 צילינדרים בנפח 4.0 ליטר טווין-טורבו משופר המספק 707 כ"ס ומומנט מרבי של 91.7 קג"מ. במקום תיבת הילוכים אוטומטית בעלת 9 הילוכים בגרסה זו קיימת תיבת הילוכים כפולת מצמדים בעלת 9 הילוכים. התאוצה מ-0 ל-100 קמ"ש אורכת 3.3 שניות במקום 4.5 שניות בגרסה הבסיסית והמהירות המרבית עומדת על 310 קמ"ש במקום 291 קמ"ש בגרסה הבסיסית.
גלריה

מבט לפגוש האחורי
מבט לפגוש הקדמי
מבט לצד
מבט לפנים הרכב
הערות שוליים

↑  אסטון מרטין DBX נחשף - בשנה הבאה בישראל, באתר קארטיוב, ‏20 בנובמבר 2019
↑  אסטון מרטין DBX בישראל - מחיר החל מ-1,690,000 שקל, באתר קארטיוב, ‏9 בנובמבר 2020
↑  cartube, החזק ביותר: 2022 אסטון מרטין DBX707 נחשף - cartube, באתר www.cartube.co.il
דורון נשר

| --- | --- |

 לידה:  28 במרץ 1954 (בן 70) רעננה, ישראל ישראל
 מדינה:  ישראל 
 עיסוק:  שחקן, סופר, תסריטאי, במאי, בדרן, שדרן רדיו, מנחה טלוויזיה
 פרופיל ב-IMDb
 
דורון נשר ורנן שור בהקלטות המוזיקה של בלוז לחופש הגדול, 1986
יוצרי הסרט "בלוז לחופש הגדול". מימין לשמאל: נשר, אילן דה-פריס, רנן שור.
דורון נשר (נולד ב-28 במרץ 1954) הוא שחקן, סופר, תסריטאי, משורר, במאי, קומיקאי, שדרן רדיו ומנחה טלוויזיה ישראלי.
פרסים והוקרה

נשר זכה בפרס "מנורת הכסף" ב-1988 (המקביל לפרס אופיר של אותם ימים), על התסריט לסרט "בלוז לחופש הגדול".
חיים אישיים

נשר היה נשוי לזהר, בתו של הרמטכ"ל חיים בר-לב, ונולד להם בן. מנישואים שניים, לנילי, הוא אב לשתי בנות. מתגורר ברמת השרון.
ספריו

גלידה בטעם מוות, שירים, 1991
סיפור מביצה, ספרית פועלים, 1991.
מתן צ'יק צ'ק, הוצאת כנרת, 1991.
אחד מרעננה, הספרייה החדשה, 2001.
המוח שלי ואני, אחוזת בית, 2021.
הערות שוליים

↑  סמדר שילוני, קולם של הילדים: בחזרה ל"שיישאר בינינו", באתר ynet, 13 באוקטובר 2017
↑  בידור - בימות - מסעות בנימין השלישי, מעריב, 14 באפריל 1976
↑  סמדר שיר, לעבוד כמלצר, מעריב, 23 בפברואר 1978
↑  סרט עלילתי קצר חדש של רנן שור, דבר, 22 בדצמבר 1981
↑  הערב בטלוויזיה - סרט מקורי: "אינדיאני בשמש", מעריב, 12 בינואר 1981
↑  אורי קליין, להתבונן בעצמך, דבר, 26 במרץ 1982
↑  קצרים ומבטיחים, דבר, 21 בדצמבר 1979
↑  הנשר נחת במטבח, מעריב, 22 ביוני 1987
↑  ירון פריד, הקרנה - "בלוז לחופש הגדול" שישי בבוקר, חדשות, 7 ביוני 1987
↑  עירית שמגר, פסטיוואל הקולנוע נפתח ברעמי צחוק, מעריב, 28 ביוני 1987
↑  ביקורות:
רחל נאמן, בלוז לדור האבוד, כותרת ראשית, 8 ביולי 1987
מאיר שניצר, היד השנייה של טרומפלדור, חדשות, 26 ביוני 1987
↑  עירית שמגר, דפדת קולנועית, מעריב, 8 במאי 1983
↑  לקראת שידור, מעריב, 6 באפריל 1984
↑  המתופפת הקטנה, חדשות, 8 בפברואר 1985
↑  אבי כצמן ודוד אוחנה, "לבד עם החיים", כותרת ראשית, 28 במרץ 1984
↑  ניר בכר, הצגת הקולנוע הראשונה - לבית־הספר החדש לקולנוע יש כבר בית, מורים, קפטריה ותוכנית הוראה. נותרו עדיין כרטיסים בודדים לשנת הלימודים הבאה, כל העיר, 4 באוגוסט 1989
↑  ביקורות:
יוסי חרסונסקי, מצחיק, שנון אינטליגנטי, מעריב, 4 בדצמבר 1990
שוש אביגל, במקום צריכה, חדשות, 31 באוגוסט 1990
↑  רון מיברג, טלוויזיה/ קיטש ומוות - "סופשבוע" תוכנית החדשות והבידור של יום ו', חדשות, 2 בדצמבר 1990
↑  הגר רם, הסיר של נשר, חדשות, 30 באוגוסט 1992
↑  רון מיברג, טלוויזיה - מיטיב לדשדש בדרך הישנה, חדשות, 14 במרץ 1993
↑  ציפורים חדשות, חדשות, 26 באוגוסט 1993
↑  אביבה קרול, ‏לוח תוכניות חדש ותקוות חדשות בערוץ 8, באתר גלובס, 18 במרץ 1997
↑   אגדת האיש ששתק - ארכיון הסרטים הישראלי - סינמטק ירושלים, באתר ארכיון הסרטים הישראלי - סינמטק ירושלים, ‏1 במאי 2021
1 2 3 4   אילן לוקאץ', ‏דורון נשר שב לישראל, באתר ‏מאקו‏, 19 בנובמבר 2010
↑  צבי בראל, אנחנו שנינו מאותה המושבה, באתר הארץ, 26 במרץ 2001
↑  עינב שיף‏, דורון נשר מצטרף לתוכנית הבוקר של וילנאי ומרוז, באתר וואלה, 29 בינואר 2011
↑  איתמר זהר, דורון נשר יפרסם רומן חדש, באתר הארץ, 4 באפריל 2011
1 2  כרמית ראובן, בנו של דורון נשר: הייתי דוחף אותו בכח לאמבולנס, באתר ynet, 2 בספטמבר 2012
↑  דורון נשר עבר אירוע מוחי קשה; אשתו: "צוות מד"א סירב לפנותו", באתר גלובס, 2 בספטמבר 2012
↑  דן אבן ואמילי גרינצווייג, תיחקר התנהלות צוות מד"א שטיפל בדורון נשר, באתר הארץ, 2 בספטמבר 2012
↑  דן אבן, המלצה למשרד הבריאות: פינוי נפגעים לבי"ח גם נגד רצונם, באתר הארץ, 9 באפריל 2013
↑   עמרי הרצוג, "המוח שלי ואני": דורון נשר חוזר אל המלים, והתוצאה מלאה בהומור קודר ותשוקה, באתר הארץ, 13 באפריל 2021
↑  אמיר פלג, "מנורת הכסף" למצטייני הקולנוע הישראלי, חדשות, 19 בספטמבר 1988
↑  אריאנה מלמד, ספרים - ילדים - "אבא, היא תמות?, חדשות, 21 ביוני 1991
↑  דורון נשר, פרק קריאה מהספר המוח שלי ואני, באתר הארץ, 11 במרץ 2021
| --- | --- |
בקרת זהויות :  NLI: 987007300702305171  BnF: cb15520122q (data)  ISNI: 0000 0000 7848 5993  LCCN: no92008006  MusicBrainz: 29806c57-f2d3-42f8-95c0-6ca39a16a618  NKC: xx0184647  NTA: 23878004X  VIAF: 98514729   WorldCat (עם VIAF): 98514729
דייגו רולאן

דייגו אלחנדרו רולאן סילבה (נולד ב-24 במרץ 1993 במונטווידאו, אורוגוואי) הוא כדורגלן אורוגוואי המשחק בעמדת החלוץ בחוארס ובנבחרת אורוגוואי.
קריירת מועדונים

רולאן הגיע ממחלקת הנוער של דפנסור ספורטינג, כאשר הוא עולה לקבוצה הבוגרת בשנת 2011. ב-28 באוגוסט 2011 ערך רולאן את הופעת הבכורה שלו בתיקו 1-1 נגד סריטו. ב-13 בנובמבר כבש את שערו הראשון בליגה. ב-23 בספטמבר 2012 כבש שלושער בניצחון 1–4 על פרוגרסו. ב-17 בנובמבר כבש עוד שלושער בניצחון 0–4 על בלה ויסטה.
לאחר הפריצה שלו במסגרת אליפות אמריקה הדרומית בכדורגל עד גיל 20 לשנת 2013, החלו קבוצות באירופה להתעניין בהחתמת החלוץ וב-11 בפברואר 2013, חתם רולאן בבורדו הצרפתית.
ב-29 באוגוסט 2017 רולאן הושאל למשך שנה למאלגה. ב-18 ביולי 2018 חתם רולאן בדפורטיבו לה קורוניה, לאחר כמה ימים הושאל ללגאנס. ב-31 בינואר 2019 הושאל לדפורטיבו אלאבס.
נבחרת אורוגוואי

בספטמבר 2014 רולאן ערך את הופעת הבכורה שלו במדי התכולים במשחק ידידות נגד נבחרת יפן. שער הבכורה שלו הגיע בניצחון החוץ 1–2 נגד נבחרת צ'ילה ב-18 בנובמבר 2014.
במאי 2015 רולאן נכלל על ידי המאמן אוסקר טבארס בסגל הנבחרת לקמפיין קופה אמריקה 2015.
הערות שוליים

↑  רולאן משלים את העברתו למאלגה.
| נבחרת אורוגוואי – קופה אמריקה 2015 |
| --- | --- | --- |
|  1 מוסלרה •  2 חימנס •  3 גודין •  4 פוסילה •  5 סאנצ'ס •  6 א. פריירה •  7 רודריגס •  8 ארננדס •  9 רולאן •  10 דה ארסקאטה •   11 סטואני •  12 מוניוס • 13 סילבה •  14 לודיירו • 15 פררה • 16 מ. פריירה • 17 ארבאלו • 18 קורוחו • 19 קואטס • 20 גונסאלס • 21 קבאני • 22 רודריגס • 23 סילבה • מאמן: טבארס |  1 מוסלרה •  2 חימנס •  3 גודין •  4 פוסילה •  5 סאנצ'ס •  6 א. פריירה •  7 רודריגס •  8 ארננדס •  9 רולאן •  10 דה ארסקאטה •   11 סטואני •  12 מוניוס • 13 סילבה •  14 לודיירו • 15 פררה • 16 מ. פריירה • 17 ארבאלו • 18 קורוחו • 19 קואטס • 20 גונסאלס • 21 קבאני • 22 רודריגס • 23 סילבה • מאמן: טבארס | אורוגוואי |
| נבחרת אורוגוואי – קופה אמריקה 2016 |
| --- | --- | --- |
|  1 מוסלרה •  2 חימנס •  3 גודין •  4 פוסילה •  5 סאנצ'ס •  6 א. פריירה •  7 לאקסאלט •  8 ארננדס •  9 סוארס •  10 ראמירס •   11 סטואני •  12 קמפאניה • 13 ויקטורינו •  14 לודיירו • 15 וסינו • 16 מ. פריירה • 17 ארבאלו • 18 קורוחו • 19 ג. סילבה • 20 גונסאלס • 21 קבאני • 22 רולאן • 23 מ. סילבה • מאמן: טבארס |  1 מוסלרה •  2 חימנס •  3 גודין •  4 פוסילה •  5 סאנצ'ס •  6 א. פריירה •  7 לאקסאלט •  8 ארננדס •  9 סוארס •  10 ראמירס •   11 סטואני •  12 קמפאניה • 13 ויקטורינו •  14 לודיירו • 15 וסינו • 16 מ. פריירה • 17 ארבאלו • 18 קורוחו • 19 ג. סילבה • 20 גונסאלס • 21 קבאני • 22 רולאן • 23 מ. סילבה • מאמן: טבארס | אורוגוואי |
האלכסון של קנטור

האלכסון של קנטור היא הוכחתו של גאורג קנטור משנת 1891 שהמספרים הממשיים אינם בני מנייה. כלומר, לא קיימת פונקציה חד-חד-ערכית בינם לבין המספרים הטבעיים.
הוכחה זו מראה שיש לפחות שתי עוצמות אינסופיות שונות, כלומר שני גדלים שונים של אינסוף: העוצמה של המספרים הטבעיים, שאותה סימן קנטור באות העברית  \!\ \aleph _{0} (קרי: אָלֶף אֶפֶס), ועוצמת הממשיים, שאותה סימן באות  \!\ \aleph  (זה הסימון המקובל בקרב המתמטיקאים עד היום). משפט קנטור מראה שקיימים אינסוף גדלים שונים של אינסוף, שכן לכל קבוצה אינסופית, קבוצת החזקה שלה היא בעלת עוצמה גדולה יותר.
פול דו בואה ריימון הוא זה שהתחיל את המחקר בתחום זה. קנטור הוכיח את הטענה עוד ב-1874 עם הוכחה מוכרת פחות. עם זאת לאלכסון של קנטור ערך מוסף שכן הרעיון שבבסיסה, שנקרא "לכסון", שימש בעוד הוכחות רבות נוספות.
הוכחה

ההוכחה כאן מתבססת על ההצגה העשרונית של המספרים הממשיים, אך היא עובדת עם כל בסיס ספירה שאינו בסיס אונרי. כל מספר ממשי ניתן להציג כסדרה אינסופית של ספרות (לעיתים כולן 0 החל ממקום מסוים). ניתן להוכיח שהקטע הפתוח (0,1), המכיל את כל המספרים בין 0 ל-1, שווה בעוצמתו לכל הישר הממשי (כלומר קיימת התאמה חד-חד-ערכית ועל בינו לבין כל המספרים הממשיים). בקטע זה, ההצגה של כל מספר מתחילה בספרה 0, אחריה נקודה עשרונית ואחריה סדרה אינסופית של ספרות. נשמיט את כל המספרים שמסתיימים בסדרה אינסופית של 9, שכן סדרות אלו מייצגות מספר ממשי שניתן לייצגו בדרך אחרת. כעת יש לנו התאמה חד-חד-ערכית ועל בין הסדרות האינסופיות של הספרות לבין המספרים הממשיים בקטע (0,1), שכן כל מספר ממשי בקטע מיוצג על ידי סדרת ספרות אחת בדיוק.
כעת נוכיח בדרך השלילה שהמספרים הממשיים בקטע (0,1) אינם בני מנייה; כלומר, נניח שלכל מספר ממשי בקטע ניתן להתאים מספר טבעי כלשהו. עתה יש לנו רשימה אינסופית של מספרים בקטע שאת הפריטים שלה נסמן כך:  \!\,r_{1},r_{2},r_{3},\dots . כעת נראה שיש מספר שאינו נמצא ברשימה.
נבנה את המספר הזה כך:
נבחן את הרשימה. אם הספרה במקום ה-n בפיתוח העשרוני של המספר  \!\,r_{n} היא 0, במספר שלנו הספרה ה-n תהיה 1. אחרת, היא תהיה 0.
בצורה פורמלית, אם  \!\,r_{n}=0.r_{n}^{1}r_{n}^{2}\dots  הוא הפיתוח העשרוני של המספר  \!\,r_{n}, (הספרות העליונות הן אינדקסים שמציינים את מיקום הספרה בפיתוח של המספר) הרי שהמספר שלנו יוגדר בתור  \!\,r=0.r^{1}r^{2}\dots  כאשר
 r^{n}=\left\{{\begin{matrix}1&r_{n}^{n}=0\\0&r_{n}^{n}\neq 0\end{matrix}}\right.
דוגמה:
נניח שסדרת המספרים שלנו היא כזו:
הספרות הבולטות הן הספרות שמעניינות אותנו. בדוגמה הנוכחית, המספר שאנו בונים ייראה כך:  \!\,r=0.1000101\dots
לפי הפיתוח העשרוני שלו, המספר אותו בנינו נמצא בקטע (0,1). אך לא ייתכן שהוא נכלל ברשימה שערכנו, שכן עבור כל מספר טבעי n דאגנו שהמספר שבנינו יהיה שונה מהמספר  \!\,r_{n} בספרה אחת לפחות. נוצרה סתירה כיוון שהנחנו שכל המספרים בקטע ערוכים ברשימה ובכל זאת מצאנו אחד שאינו ברשימה. מכאן שההנחה כי אפשר בכלל לערוך רשימה לא נכונה ולכן הקטע (0,1) איננו בן מנייה.
ראו גם

מונחים בתורת הקבוצות
הערות שוליים

↑  ראו הערך 0.999...
| נושאים בתורת הקבוצות |
| --- | --- | --- |
| מושגי יסוד | תורת הקבוצות הנאיבית • תורת הקבוצות האקסיומטית • קבוצה • יחידון • הקבוצה הריקה • קבוצת החזקה |  |
| עוצמות | עוצמה • קבוצה בת מנייה • קבוצה שאינה בת מנייה • עוצמת הרצף |  |
| פעולות | איחוד • חיתוך • משלים • הפרש סימטרי • מכפלה קרטזית |  |
| אקסיומות | אקסיומת ההיקפיות • אקסיומת האיחוד • אקסיומת הקבוצה האינסופית • אקסיומת ההחלפה • אקסיומת קבוצת החזקה • אקסיומת היסוד • אקסיומת הבחירה • השערת הרצף |  |
| משפטים | האלכסון של קנטור • משפט קנטור-שרדר-ברנשטיין • הלמה של צורן • משפט הסדר הטוב |  |
| פונקציות | פונקציה • פונקציה חד-חד-ערכית • פונקציה על • פונקציה חד-חד-ערכית ועל • פונקציית הזיווג של קנטור |  |
| יחסים | יחס • יחס רפלקסיבי • יחס סימטרי • יחס אנטי-סימטרי • יחס טרנזיטיבי • יחס שקילות • יחס הופכי |  |
| סדר | סדר חלקי • סדר מלא • סדר טוב • טיפוס סדר • מספר סודר |  |
| שונות | הפרדוקס של ראסל |  |
האלכסון של קנטור – מניחים שיש רשימה של כל המספרים הממשיים בין 0 ל-1, ומראים שיש מספר ממשי שלא מופיע ברשימה. m מייצג ספרות שהן 0 ו-w מייצג ספרות שאינן 0.
דימוס (מיתולוגיה)

| --- | --- |

 תרבות:  דת יוון העתיקה 
 אלים מקבילים:  פאלור 
 אב:  ארס 
 אם:  אפרודיטה 
 אחים:  פובוס 
 
דימוס (ביוונית עתיקה: Δεῖμος) הוא אל הטרור והאימה במיתולוגיה היוונית. דימוס הוא בנם של אפרודיטה וארס, הוא ואחיו פובוס הם מלווים צמודים של אביהם בצאתו למלחמה וקרב.
דימוס אומנם חלש וטיפש לעומת שאר האלים, אך כאשר יש לו את היכולת (לעיתים הוא מקבל כוח מארס כאשר מבצע את משימותיו כהלכה), הוא יכול להיות מאוד אכזרי. הוא נוהג להסתובב בין בני האדם, על מנת להפגין בפניהם את כוחו הדל (אשר עצום בהשוואה לבני האדם). כמו ארס, גם אל זה מוצג כאוהב מלחמות וצמא דם.
שני הירחים של כוכב הלכת מאדים, שבלועזית קרוי מרס, שמו של האל  המקביל במיתולוגיה הרומית לארס, נקראו בהתאמה פובוס ודימוס.
אסטון מרטין DB5

| --- | --- |

Aston Martin DB5
 מאפיינים כלליים
 יצרן:  אסטון מרטין
 שנות ייצור:  1963–1965
 יחידות שיוצרו:  1,059 
 הרכבה:  בריטניה בריטניה
 מודל קודם:  אסטון מרטין DB4
 מודל אחריו:  אסטון מרטין DB6
 סיווג:  מכונית ספורט
 מרכב:  2 דלתות
 אורך:  4,570 מ"מ
 רוחב:  1,680 מ"מ
 גובה:  1,346 מ"מ
 משקל:  1,502 ק"ג
 בסיס גלגלים:  2,489 מ"מ
 מפרט טכני
 מנוע:  6 צילינדרים, בטור, 3,995 סמ"ק, המפיק 282 כ"ס ב-5,500 סל"ד (מנוע אלומיניום), בגרסת DB5 Vantage  מנוע 3,995 סמ"ק המפיק 314 כ"ס (3 קרבורטורים מסוג וובר)
 הילוכים:  תמסורת ידנית - 5 מהירויות, (מסוג ZF Friedrichshafen),  אופציונלי : תמסורת אוטומטית - 3 מהירויות (מסוג  Borg- Warner)
 מהירות מרבית:  238 קמ"ש
 
בובת שעווה של שון קונרי לצד האסטון מרטין DB5 מהסרט גולדפינגר
אסטון מרטין DB5 מסוג Vantage, שנת 1964
אסטון מרטין DB5 (באנגלית: Aston Martin DB5) היא מכונית ספורט, 2 דלתות, אשר יוצרה על ידי חברת אסטון מרטין הבריטית בין השנים 1963–1965.
סך הכול יוצרו 1,059 יחידות.
הדגם מסדרת "DB" אשר הייתה קרויה על שמו של David Brown, אשר רכש את חברת אסטון מרטין בסוף שנות ה-40 של המאה ה-20.
אסטון מרטין DB5 מאיצה מ-0-97 קמ"ש ב-8.0 שניות.